**המוזיאון הארכאולוגי הלאומי** (ביוונית: **Εθνικό Αρχαιολογικό Μουσείο**) הוא מוזיאון לארכאולוגיה השוכן באתונה, ובו מוצגים חפצים מאתרים ארכאולוגיים ברחבי יוון והמזרח התיכון, אשר מתוארכים מהפרהיסטוריה ועד שלהי העת העתיקה. במוזיאון מעל 20,000 מוצגים, הוא המוזיאון הגדול ביוון והוא מכיל את אוסף העתיקות היווניות הגדול בעולם.

המוזיאון נמצא בשכונת אקסרכיה שבמרכז אתונה, והכניסה אליו נמצאת ברחוב פטיסיון, בסמוך לאוניברסיטה הטכנית הלאומית של אתונה.

היסטוריה
--------

מבנה המוזיאון בשנת 1893
בשנת 1829, לאחר מלחמת העצמאות היוונית, הוקם באגינה המוזיאון הראשון של יוון המודרנית. לאחר קביעת אתונה כבירת יוון, החלה חיוניותו של מוזיאון מרכזי לעתיקות בעיר להתבהר. באוקטובר 1866 נוסד מבנה המוזיאון בחלקה שנתרמה על ידי אלני טוסיטסה, והבנייה החלה על פי תוכניות של האדריכלים לודוויג לאנגה ופנגי קלקוס. צורתו הסופית נקבעה על ידי האדריכל ארנסט זילר, שגם פיקח על הבנייה עד שנת 1889, בה נסתיימה בניית הכנף המערבית של המבנה. המוזיאון נחנך ב-9 באוגוסט 1893. למוזיאון הועברו ממצאים ארכאולוגיים שהיו בבעלות השירות הארכאולוגי היווני.

במהלך מלחמת העולם השנייה, הוסתרו העתיקות מהמוזיאון במבנה עצמו, בכספות של בנק יוון ובמערות טבעיות ברחבי יוון. בשנת 1948, על אף המלחמה שהתנהלה ביוון, נפתח מחדש המוזיאון ושיקומו החל. מנהל המוזיאון דאז, כריסטוס קארוזוס, השתמש בפינוי המוזיאון כדי לבצע ארגון מחדש של המוצגים במוזיאון. הארגון נמשך עד שנת 1964, אז חזר המוזיאון לתפקודו הרגיל.

תערוכות
-------

במוזיאון 6 תערוכות קבועות:

### התערוכה הפרהיסטורית

התערוכה מכילה ממצאים מהתרבויות שהתפתחו סביב הים האגאי בין 9,000 ל-3,000 שנה לפני זמננו. הממצאים משויכים ליוון הנאוליתית, לתרבות הקיקלאדית וליוון המיקנית.

* צלמית אישה מתסליהצלמית אישה מתסליה
* כד מססקלוכד מססקלו
* מחבת קיקלאדיתמחבת קיקלאדית
* מסכה קיקלאדיתמסכה קיקלאדית
* כוס מזהבכוס מזהב
* להב עם קישוט מזהבלהב עם קישוט מזהב

### תערוכת הפסלים

התערוכה מציגה את התפתחות הפיסול היווני בין המאה ה-7 למאה ה-5 לפני הספירה. בתערוכה מעל 17,000 מוצגים.

* דיוניסוס וסאטירדיוניסוס וסאטיר
* פוסידוןפוסידון
* הרמסהרמס
* ספינקסספינקס
* ניקה מדלוסניקה מדלוס
* קורוס מאנביסוס (אנ')קורוס מאנביסוס (אנ')

### תערוכת הואזות והחפצים הקטנים

מכילה בין השאר דוגמאות לקדרות יוונית החל מהמאה ה-11 לפנה"ס ועד לתקופת יוון תחת שלטון רומא. בתערוכה שישה אוספים, ובהם אוסף כלי טרקוטה, אוסף תכשיטים ואוסף אגרטלי זכוכית.

* ואזהואזה
* סוס צעצועסוס צעצוע
* בובות טרקוטהבובות טרקוטה
* ילד עם צעצועיםילד עם צעצועים
* מגלים ולהב של סכיןמגלים ולהב של סכין
* כתר מזהבכתר מזהב

### תערוכת המטלורגיה

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
* סוליות ארדסוליות ארד
* מנגנון אנטיקיתרהמנגנון אנטיקיתרה
* כלי מטבחכלי מטבח
* מעמד למנורהמעמד למנורה
* זרוע מארדזרוע מארד
* פילוסוף מזוקן מהספינה הטרופה מאנטיקיתרהפילוסוף מזוקן מהספינה הטרופה מאנטיקיתרה

### תערוכת העתיקות המצריות

תערוכה זו היא היחידה של ממצאים שאינם ממקור יווני, ומקורם בין האלף ה-5 לפנה"ס לתקופה הרומית. התערוכה המקורית מורכבת משתי תרומות עיקריות של ממצאים: אוספו של יואניס דימטריו שנתרם ב-1890, ואוספו של אלכסנדרוס רוסטוביץ' שנתרם ב-1904‏.

* מסכת מתמסכת מת
* בומרנג מצריבומרנג מצרי
* פעמוניםפעמונים
* איזיסאיזיס
* סח'מתסח'מת
* הרקולס נאבק בענק אנטאיוס בלובהרקולס נאבק בענק אנטאיוס בלוב

### התערוכה הקפריסאית

התערוכה מכילה כ-180 ממצאים שמקורם בקפריסין, בין המאה ה-25 לפנה"ס עד למאה ה-4‏.

הספרייה
-------

במוזיאון שוכנת ספרייה המתמקדת בנושא הארכאולוגיה, ובה כ-25,000 פריטים המתוארכים החל מהמאה ה-17. הספרים מכסים נושאים כמו ארכאולוגיה, היסטוריה של האמנות, דתות עתיקות, פילוסופיה עתיקה, וכן גם ספרות יוונית ולטינית. הספרייה הוקמה יחד עם המוזיאון עצמו, ובשנת 1939 נחנך משכנה הנוכחי. בשנת 2008 שופצה הספרייה הודות לתרומה חיצונית.

בספרייה שוכן גם ארכיון תצלומים, אשר נחשב לאחד מהארכיונים הגדולים והעשירים מסוגו. הארכיון מכיל כ-250,000 שקופיות וסרטים וכ-1,300,000 תמונות מודפסות.

לקריאה נוספת
------------

* גאזי, אנדרומכה, National museums in Greece: History, Ideology, Narratives, אוניברסיטת לינשפין, 2011, עמ' 374–379.

קישורים חיצוניים
----------------

ויקישיתוף מדיה וקבצים בנושא **המוזיאון הארכאולוגי הלאומי באתונה** בוויקישיתוף
* 

* אתר האינטרנט הרשמי של המוזיאון הארכאולוגי הלאומי באתונה (ביוונית מודרנית ובאנגלית)
* אתר המוזיאון (באנגלית).
* המוזיאון הארכאולוגי הלאומי באתונה, באתר אנציקלופדיה בריטניקה (באנגלית)

הערות שוליים
------------

1. ↑  משרד התרבות והספורט (אנ'), National Archaeological Museum - Description, ‏2012 (באנגלית).
2. ↑  דמסקוס, ד. ופלנטזוס, ד. (עורכים), **A Singular Antiquity, MOUSEIO BENAKI 3rd Supplement**, אתונה: הוצאת מוזיאון בנקי, 2008, עמ' 84, ISBN 978-960-8347-96-0.
3. ↑  The Collection of Sculpture, באתר המוזיאון (באנגלית) (ארכיון).
4. ↑  The Collection of Egyptian Antiquities, באתר המוזיאון (באנגלית) (ארכיון).
5. ↑  The Collection of Cypriotic Antiquities, באתר המוזיאון (באנגלית) (ארכיון).
6. ↑  The Photographic Department, באתר המוזיאון (באנגלית) (ארכיון).

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007260962005171
* BNE: XX253915
* BnF: cb118757368 (data)
* GND: 811254-X
* ISNI: 0000 0001 2173 2153
* LCCN: n50073408
* NKC: xx0133076
* NLA: 35720603
* NLG: 4053
* SELIBR: 234322
* SUDOC: 026525437
* ULAN: 500306491
* VcBA: 494/6915
* VIAF: 142646507
* WorldCat: viaf-142646507

 |